CYKLISTICKÉ HRY MLÁDEŽE ŽARNOVICA 2025

**Organizátor: BIKE RACING SLOVAKIA**

**Dátum preteku: 5. apríl 2025**

**Riaditeľ preteku: Juraj Benko**

**Hlavný rozhodca: Branislav Repiský**

**Miesto konania preteku: Plochodrážny štadión, Bystrická 37, 966 81 Žarnovica**

Cyklistické hry mládeže je podujatie, na ktorom sa stretnú štyri cyklistické disciplíny na jednom mieste. Sú to disciplíny MTB XCO, Pumptrack, BMX Freestile a Trial. Toto podujatie je zamerané na detskú cyklistiku a preto aj kategórie sú len do veku 16 rokov. Podujatie sa bude konať na Plochodrážnom štadióne v Žarnovici. Jednotlivé disciplíny budú mať vyhradený priestor, kde bude prebiehať súťaž. Časový harmonogram je nastavený tak, aby sa jazdci mohli zapojiť aj do súťažného kolotoča inej disciplíny.

Prvá menovaná disciplína **MTB XCO** bude mať vytýčenú dráhu v areáli Plochodrážneho štadióna, kde sa dĺžka a obtiažnosť okruhu bude meniť podľa vekovej kategórie. V kategórii BABY ja účasť doprovodu rodičov povolená.

Kategórie:

* BABY 0-4: B 0-4,G 0-5 (nar. 2021-2025), po rovine 2 malé okruhy
* MIKRO 5-6: B 5-6, G 5-7 (nar. 2019-2020), po rovine 3 malé okruhy
* MILI 7-8: B 7-8, G 8-9 (nar. 2017-2018), po teréne 1 stredný okruh
* MINI 9-10: B 9-10, G10-11 (nar. 2015-2016), po teréne 2 stredné okruhy
* MLADŠÍ ŽIACI: 11-12: B11-12, G 12-13 (nar. 2013-2014), po teréne 2 veľké okruhy
* STARŠÍ ŽIACI: 13-14: B 13-14, G 14-15 (nar. 2011-2012), po teréne 3 veľké okruhy
* KADETI: 15-16: B 15-16, G 16 (nar. 2009-2010), po teréne 5 veľkých okruhov

Časový harmonogram:

* 9.00 – 9.45 registrácia
* 9.00 – 9.45 tréning
* 10.00 štart BABY
* 10.20 štart MIKRO
* 10.40 štart MILI
* 11.00 štart MINI
* 11.25 štart MLADŠÍ ŽIACI
* 11.45 štart STARŠÍ ŽIACI
* 12.15 Štart KADETI

Druhá disciplína bude **Dualpumptrack**. Tu si budú jazdci merať svoje sily na dvoch identických dráhach postavených vedľa seba a štartovať sa bude zo štartovacej rampy. Prihlásení pretekári absolvujú dve kvalifikačné jazdy na čas a do hlavného preteku postupuje 8 najlepších z každej kategórie, ktorí budú zoradení do pavúka. Pretek sa ide systémom play off. Zakázané sú SPD pedále.

Kategórie:

* 5-6: B 5-6, G 5-7 (nar. 2019-2020)
* 7-8: B 7-8, G 8-9 (nar. 2017-2018)
* 9-10: B 9-10, G10-11 (nar. 2015-2016)
* 11-12: B11-12, G 12-13 (nar. 2013-2014)
* 13-14: B 13-14, G 14-15 (nar. 2011-2012)
* 15-16: B 15-16, G 16 (nar. 2009-2010)

Časový hamonogram:

* 9.00 – 10.45 registrácia
* 9.00 – 10.45 tréning
* 11.00 kvalifikačné jazdy
* 13.00 systém play off (pavúk)
* 15.00 finálové jazdy

Treťou disciplínou je **BMX Freestyle.** Jazdci budú mať postavenú rozbehovú rampu z ktorej sa bude pretekár rozbiehať na skok, predvedie bodovaný trik a dopadne do nafukovacieho dopadu. Skoky budú dva a aj nafukovacie dopad budú dva, jeden veľký a jeden malý. Pretekári budú mať bodované triky na skokoch podľa náročnosti a voľby skoku. Každý jazdec má 3 pokusy v kvalifikačnej a vo finálovej jazde na prevedenie triku. V kvalifikačnej jazde sa body za prevedené triky budú spočítavať. Vo finálovej jazde sa počíta iba najlepšie prevedený trik.

Kategórie:

* 0-14 rokov
* 15+ rokov

Časový harmonogram:

* 9.00 – 11.45 registrácia
* 9.00 – 11.45 tréning
* 12.00 kvalifikácia BEST TRICK
* 14.00 finále BEST TRICK

.

Poslednou disciplínou je **Trial**. Tu budú vo vyhradenom priestore postavené jednotlivé sekcie s určitým stupňom technickej náročnosti, kde prejazd bude bodovaný rozhodcami. Jazdci kategórií Promesa 5-8r a Poussin 9-10 ročný si zatočia kolesom šťastia a to mu vyberie, ktorú zónu v danej sekci pôjde. Zvíťazí ten, kto bude mať najviac bodov tz. úspešne predených prekážok. V prípade zhody bude rozhodovať celkový čas. V rámci trialu bude prebiehať aj pretek o preskok do diaľky z miesta medzi paletami. Taktiež tu bude postavená 30 metrová koľajnica, kde si deti môžu otestovať svoju cyklistickú rovnováhu.

Detské kategórie:

* Promesa 5-8 rokov – oranžová (začiatočníci a nováčikovia)
* Poussin 9-10 rokov – biela
* Benjamin 11-12 rokov – modrá
* Minime 13-14 rokov – zelená
* Cadet 15-16 rokov – čierna

Dospelácke kategórie:

* Master
* Senior

Časový harmonogram TRIAL:

* 9.00 –11.00 registrácia
* 9.00 – 12.00 tréning na sekciách
* 11.00 – pretek v preskoku do diaľky z miesta
* 12.00 – 13.00 Pretek pre kategórie Promesa, Poussin
* 13.00 – 14.00 Pretek pre kategórie Benjamin, Minime
* 14.00 – 15.00 Pretek pre kategórie Cadet, Senior, Master
* 15.00 – finálne 4 najlepší z vybraných kategóriíí
* 16.00 – predpokladané vyhodnotenie

**Účasť na preteku:** Štartovať môžu držitelia licencie UCI Slovenského zväzu cyklistiky, alebo aj jazdci, ktorí licenciu nevlastnia.

**Registrácia:** registrácia prebieha online od 10.3.2025 do 3.4.2025 na linku: [Cyklistické hry mládeže 5.4.2025 Žarnovica, 05.04.2025 : : my.race|result](http://my.raceresult.com/329383/)

Registrácia je možná aj na mieste podujatia v deň preteku od 9.00 hod. do 15 minút pred štartom jednotlivých disciplín.

**Štartovné:** Štartovné je platené na mieste podujatia vo výške 5 €.

**Štartové číslo:** Každý jazdec obdrží na registrácii vlastné štartové číslo. Číslo je neprenosné na iného jazdca, resp. bicykel.

**Vyhodnotenie:** Prví traja v každej kategórii po ukončení všetkých disciplín cca o 16.00 hod.

**Zdravotné zabezpečenie:** zdravotník a sanitka

**Doplňujúce informácie:**

Usporiadateľ si vyhradzuje právo preteky prerušiť alebo odvolať v prípade okolností, ktoré by ohrozovali regulárnosť pretekov alebo zdravie a bezpečnosť účastníkov pretekov. Každý pretekár sa zúčastňuje na pretekoch na vlastné nebezpečenstvo a usporiadateľ nenesie zodpovednosť za žiadne škody.Každý pretekár ako účastník pretekov prostredníctvom svojho právneho zástupcu**týmto dáva súhlas, resp. súhlasí so spracúvaním osobných údajov, a to na účel vyhotovenia fotografií, ako aj videí počas pretekov organizovaných BIKE RACING SLOVAKIA ďalej BRS a OTR (ďalej len ako „dotknutá osoba“).**

**Prevádzkovateľom osobných údajov je BRS (ďalej len ako „prevádzkovateľ osobných údajov“), ktorá týmto poriadkom zároveň poskytuje dotknutým osobám**informácie o spracúvaní osobných údajov a právach súvisiacich s daným spracúvaním.

Právny základ spracúvania osobných údajov tvorí:  
   – zákon č. 18/2018 Z. z. o ochrane osobných údajov a o zmene a doplnení niektorých zákonov;  
   – Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

Osobné údaje sú využívané predovšetkým na marketingové účely, t.j. marketingovú propagáciu BRS, ako aj za účelom archivácie. Osobné údaje môžu byť archivované aj vo verejnom záujme a byť prípadne použité na účely vedeckého, historického alebo štatistického výskumu. Osobné údaje môžu byť poskytnuté aj v rámci plnenia povinností voči orgánom verejnej správy v nevyhnutnom rozsahu a v medziach zákona.

Vyhotovené fotografie a videá ako osobné údaje budú uchované po dobu piatich rokov. Vyhotovené fotografie a videá môžu byť poskytnuté na použitie aj tretím osobám, s ktorými spolupracuje BRS a OTR (napríklad sponzorom, partnerom a iné), s čím pretekár a jeho zákonný zástupca podpisom prihlášky výslovne súhlasia.

Poskytnutie fotografií a videí, ako aj udelenie súhlasu s ich zverejnením je dobrovoľné. Dotknutá  môže súhlas kedykoľvek odvolať doručením písomného odvolania súhlasu prevádzkovateľovi osobných údajov. Odvolanie súhlasu je účinné dňom jeho doručenia prevádzkovateľovi.

Na základe písomnej žiadosti alebo osobne u prevádzkovateľa majú dotknuté osoby najmä právo:

* žiadať o prístup k svojim fotografiám a videám a o opravu, vymazanie alebo obmedzenie spracúvania tohto osobného údaja,
* namietať spracúvanie fotografie/videa,
* právo na odvolanie súhlasu so spracúvaním osobných údajov,
* právo podať sťažnosť dozornému orgánu,
* a iné.